Добрина Баракова
Трохи

chitanka.info

Трохи от друга, черна есен,

понесени от вятъра —

ята от гарвани

небето връзват в примка.

И тясно става —

и тъмно става —

и ниско —

и страшно става.

Примка на небето

вързана виси.

Какви ръце —

и колко бели трябва да са —

да я развържат?

След гарваните —

примка черна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.